• Թեև հասկանալի է, որ ՀՀ-ԵՄ բանակցությունները լինելու են փակ և գաղտնի, այնուամենայնիվ կարևոր է, որպեսզի գործընթացն ինչ-որ իմաստով լինի թափանցիկ` հանրությանը տրվի հստակ տեղեկատվություն, թե ինչ ոլորտների շուրջ են ընթանում բանակցությունները, ինչ միջանկյալ արդյունքներ կան, և ինչ հանգրվանում են բանակցությունները: Կարևոր է, որպեսզի հանրությունը հստակ պատկերացում ունենա, թե կողմերից որն է պատասխանատու բանակցությունների այս կամ այն ընթացքի համար: Սա հանրությանը հնարավորություն կտա ձեռքը պահել գործընթացի զարկերակին և հստակ պատկերացում ունենալ, թե կողմերից յուրաքանչյուրից ինչ ակնկալիքներ կարելի է ունենալ: Նման գործելաոճը կբարձրացնի նաև հանրային շրջանակների ուշադրությունը բանակցությունների նկատմամբ` նպաստելով գործընթացի և այն իրականացնողների նկատմամբ վստահության աճին: